CELEX: 32018R0063
Language: lv
Date: 2017-09-26 00:00:00
Title: Komisijas Deleģētā regula (ES) 2018/63 (2017. gada 26. septembris), ar kuru groza Deleģēto regulu (ES) 2017/571, ar ko Eiropas Parlamenta un Padomes Direktīvu 2014/65/ES papildina attiecībā uz regulatīvajiem tehniskajiem standartiem par atļauju izsniegšanu, organizatoriskām prasībām un darījumu publicēšanu attiecībā uz datu ziņošanas pakalpojumu sniedzējiem (Dokuments attiecas uz EEZ. )

17.1.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 12/2
               
            KOMISIJAS DELEĢĒTĀ REGULA (ES) 2018/63
      (2017. gada 26. septembris),
      ar kuru groza Deleģēto regulu (ES) 2017/571, ar ko Eiropas Parlamenta un Padomes Direktīvu 2014/65/ES papildina attiecībā uz regulatīvajiem tehniskajiem standartiem par atļauju izsniegšanu, organizatoriskām prasībām un darījumu publicēšanu attiecībā uz datu ziņošanas pakalpojumu sniedzējiem
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2014. gada 15. maija Direktīvu 2014/65/ES par finanšu instrumentu tirgiem un ar ko groza Direktīvu 2002/92/EK un Direktīvu 2011/61/ES (1) un jo īpaši tās 65. panta 8. punkta c) apakšpunktu,
      tā kā:
      
                  (1)
               
               
                  Komisijas Deleģētajā regulā (ES) 2017/571 (2) ir noteiktas organizatoriskās prasības datu ziņošanas pakalpojumu sniedzējiem, tostarp konsolidētu datu lentes nodrošinātājiem (KDLN) attiecībā uz kapitāla vērtspapīru instrumentiem. Tā kā sīkāka informācija par publicēšanas kārtību attiecībā uz konsolidētu datu lenti tādiem instrumentiem, kas nav kapitāla vērtspapīru instrumenti, piemēram, obligācijas, strukturēti finanšu produkti, emisijas kvotas un atvasinātie instrumenti, ir cieši saistīti ar Deleģētās regulas (ES) 2017/571 noteikumiem, ir arī lietderīgi tajā pašā deleģētajā regulā precizēt tādu instrumentu, kas nav kapitāla vērtspapīru instrumenti, konsolidētu datu lentes darbības jomu un tādēļ grozīt Deleģēto regulu (ES) 2017/571.
               
            
                  (2)
               
               
                  Lai izveidotu sistēmu, kas sniedz komerciālus stimulus, lai pārvaldītu tādu instrumentu konsolidētu datu lenti, kas nav kapitāla vērtspapīru instrumenti, KDLN būtu jāļauj pārvaldīt konsolidētu datu lenti, kas aptver tikai vienu aktīvu klasi vai vairākas aktīvu klases.
               
            
                  (3)
               
               
                  KDLN būtu jānodrošina, ka tie publicē nepieciešamo informāciju par darījumiem, kas aptver vismaz 80 procentus no kopējā tādu darījumu apjoma un skaita, ko pēdējo sešu mēnešu laikā par katru attiecīgo aktīvu klasi ir publicējušas apstiprinātas publicēšanas struktūras (APS) un tirdzniecības vietas. Ar šo pieeju tiek nodrošināts, ka KDLN publicē informāciju, kurai ir nozīme no lietotāja perspektīvas, vienlaikus izvairoties no augstām izmaksām, ko radītu visas tādas informācijas iekļaušana, ko publicē visas APS un visas tirdzniecības vietas.
               
            
                  (4)
               
               
                  KDLN būtu jādod pietiekami daudz laika, lai tie izpildītu šajā regulā noteiktos seguma rādītājus gadījumā, ja tiem savai datu plūsmai ir jāpievieno jaunas tirdzniecības vietas un APS.
               
            
                  (5)
               
               
                  Konsekvences un finanšu tirgu pienācīgas darbības labad ir nepieciešams, lai noteikumus, kuri attiecas uz vērtspapīru, kas nav kapitāla vērstpapīri, KDLN, un valstu noteikumus, ar kuriem transponē Direktīvu 2014/65/ES, piemērotu no vienas un tās pašas dienas. Lai nodrošinātu raitu pāreju uz jauno režīmu, ir nepieciešams, ka pirmais periods, lai noteiktu seguma rādītājus, kas KDLN ir jāsasniedz, ietver laikposmu, kas sākas 2019. gada 1. janvārī.
               
            
                  (6)
               
               
                  Šīs regulas pamatā ir regulatīvo tehnisko standartu projekts, ko Komisijai iesniegusi Eiropas Vērtspapīru un tirgu iestāde (EVTI).
               
            
                  (7)
               
               
                  EVTI ir rīkojusi atklātas sabiedriskās apspriešanas par regulatīvo tehnisko standartu projektu, uz kuru balstīta šī regula, un ir lūgusi atzinumu no Vērtspapīru un tirgus nozares ieinteresēto personu grupas, kas izveidota saskaņā ar Eiropas Parlamenta un Padomes Regulas (ES) Nr. 1095/2010 (3) 37. pantu,
               
            IR PIEŅĒMUSI ŠO REGULU.
      1. pants
      Deleģēto regulu (ES) 2017/571 groza šādi:
      
                  1)
               
               
                  iekļauj šādu 15.a pantu:
                  “15.a pants
                  Konsolidēto datu lentes darbības joma attiecībā uz obligācijām, strukturētiem finanšu produktiem, emisijas kvotām un atvasinātiem instrumentiem
                  1.   KDLN savā elektroniskajā datu plūsmā iekļauj datus par vienu vai vairākām šādām aktīvu klasēm:
                  
                              a)
                           
                           
                              obligācijas, izņemot biržā tirgotas preces (ETC) un biržā tirgotas parādzīmes (ETN);
                           
                        
                              b)
                           
                           
                              biržā tirgotu preču un biržā tirgotu parādzīmju obligāciju veidi;
                           
                        
                              c)
                           
                           
                              strukturēti finanšu produkti;
                           
                        
                              d)
                           
                           
                              vērtspapīroti atvasinātie instrumenti;
                           
                        
                              e)
                           
                           
                              procentu likmju atvasinātie instrumenti;
                           
                        
                              f)
                           
                           
                              ārvalstu valūtas atvasinātie instrumenti;
                           
                        
                              g)
                           
                           
                              kapitāla vērtspapīru atvasinātie instrumenti;
                           
                        
                              h)
                           
                           
                              preču atvasinātie instrumenti;
                           
                        
                              i)
                           
                           
                              kredītu atvasinātie instrumenti;
                           
                        
                              j)
                           
                           
                              līgumi par starpībām;
                           
                        
                              k)
                           
                           
                              C10 atvasinātie instrumenti;
                           
                        
                              l)
                           
                           
                              emisiju kvotu atvasinātie instrumenti;
                           
                        
                              m)
                           
                           
                              emisijas kvotas.
                           
                        2.   KDLN savā elektroniskajā datu plūsmā iekļauj datus, kas tiek publiskoti saskaņā ar Regulas (ES) Nr. 600/2014 10. un 21. pantu un kas atbilst šādiem diviem seguma rādītājiem:
                  
                              a)
                           
                           
                              KDLN publicēto darījumu skaits 1. punktā uzskaitīto aktīvu klasē ir vismaz 80 % no kopējā darījumu skaita attiecīgajā aktīvu klasē, ko 3. punktā minētajā novērtēšanas laikposmā Savienībā publicē visas APS un visas tirdzniecības vietas;
                           
                        
                              b)
                           
                           
                              KDLN publicēto darījumu apjoms 1. punktā uzskaitīto aktīvu klasē ir vismaz 80 % no kopējā darījumu apjoma attiecīgajā aktīvu klasē, ko 3. punktā minētajā novērtēšanas laikposmā Savienībā publicē visas APS un visas tirdzniecības vietas;
                           
                        šā punkta b) apakšpunkta piemērošanas nolūkā darījumu apjomu nosaka saskaņā ar Komisijas Deleģētās regulas (ES) 2017/583 (*1) II pielikuma 4. tabulā norādīto apjoma mēru.
                  3.   KDLN reizi sešos mēnešos novērtē 2. punktā izklāstītos seguma rādītājus, balstoties uz datiem par iepriekšējiem sešiem mēnešiem. Novērtēšanas laikposms sākas katra gada 1. janvārī un 1. jūlijā. Pirmais laikposms aptver pirmos sešus 2019. gada mēnešus.
                  4.   KDLN nodrošina, ka tas sasniedz 2. punktā norādītos minimālos seguma rādītājus pēc iespējas drīz un jebkurā gadījumā ne vēlāk kā:
                  
                              a)
                           
                           
                              tā kalendārā gada 31. janvārī, kas seko pēc perioda, kurš aptver laikposmu no 1. janvāra līdz 30. jūnijam;
                           
                        
                              b)
                           
                           
                              tā kalendārā gada 31. jūlijā, kas seko pēc perioda, kurš aptver laikposmu no 1. jūlija līdz 31. decembrim.”
                           
                        
                     (*1)  Komisijas Deleģētā regula (ES) 2017/583 (2016. gada 14. jūlijs), ar ko Eiropas Parlamenta un Padomes Regulu (ES) Nr. 600/2014 par finanšu instrumentu tirgiem papildina attiecībā uz regulatīvajiem tehniskajiem standartiem par pārredzamības prasībām tirdzniecības vietām un ieguldījumu brokeru sabiedrībām attiecībā uz obligācijām, strukturētā finansējuma produktiem, emisijas kvotām un atvasinātajiem instrumentiem (OV L 87, 31.3.2017., 229. lpp.).”;"
						
               
            
                  2)
               
               
                  regulas 21. pantu aizstāj ar šādu:
                  “21. pants
                  Stāšanās spēkā un piemērošana
                  Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
                  To piemēro no 2018. gada 3. janvāra.
                  Tomēr 15.a panta 4. punktu piemēro no 2019. gada 1. janvāra un 14. panta 2. punktu, 15. panta 1., 2. un 3. punktu un 20. panta b) punktu piemēro no 2019. gada 3. septembra.”
               
            2. pants
      Stāšanās spēkā un piemērošana
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
      
         Šī regula uzliek saistības kopumā un ir tieši piemērojama visās dalībvalstīs.
         Briselē, 2017. gada 26. septembrī
         
            
               Komisijas vārdā –
            
            
               priekšsēdētājs
            
            Jean-Claude JUNCKER
         
      
      
         (1)  OV L 173, 12.6.2014., 349. lpp.
      
      
         (2)  Komisijas Deleģētā regula (ES) 2017/571 (2016. gada 2. jūnijs), ar ko Eiropas Parlamenta un Padomes Direktīvu 2014/65/ES papildina attiecībā uz regulatīvajiem tehniskajiem standartiem par atļauju izsniegšanu, organizatoriskām prasībām un darījumu publicēšanu attiecībā uz datu ziņošanas pakalpojumu sniedzējiem (OV L 87, 31.3.2017., 126. lpp.).
      
         (3)  Eiropas Parlamenta un Padomes Regula (ES) Nr. 1095/2010 (2010. gada 24. novembris), ar ko izveido Eiropas Uzraudzības iestādi (Eiropas Vērtspapīru un tirgu iestādi), groza Lēmumu Nr. 716/2009/EK un atceļ Komisijas Lēmumu 2009/77/EK (OV L 331, 15.12.2010., 84. lpp.).